Document ID: /roh_data/filtered/swiss_laws_in_ROH.jsonl.gz/4

130.110

Ordinaziun tar la lescha dal dretg da burgais dal chantun Grischun (ODBchant)

dals 12-12-2017 (versiun dals 01-01-2018)

Sa basond sin l'art. 45 al. 1 da la constituziun chantunala1)

relaschada da la regenza ils 12 da december 2017

1. Chaussas generalas

Art.  1

Cumpetenza 1. regenza

1 La regenza è cumpetenta per:

a)

conceder u refusar il dretg da burgais chantunal, sch'ils termins chantunals da domicil n'èn betg ademplids (art. 16 al. 2 LDBchant2));

conceder in dretg da burgais chantunal d'onur (art. 18 LDBchant).

2. departament da giustia, segirezza e sanadad

Art.  2 1 Il departament è cumpetent per:

a)

conceder u refusar il dretg da burgais chantunal en il rom da natiralisaziuns ordinarias e privilegiadas (art. 11 al. 1, art. 12 al. 3 ed art. 19 al. 3 LDBchant);

annullar natiralisaziuns ordinarias da persunas estras (art. 36 al. 3 LDB3));

far recurs tenor l'artitgel 47 alinea 2 LDB.

b)

b)

c)

3. uffizi da migraziun e da dretg civil

Art.  3 1 L'uffizi è cumpetent per tut las incumbensas ed ordinaziuns, uschenavant che la lescha e l'ordinaziun na designeschan betg in'autra autoritad, en spezial per:

a)

fixar   il   dretg   da   burgais   communal   en   cas   da   natiralisaziuns   facilitadas (art. 22 al. 2 LDB);

1) DG 110.100 2) DG 130.100 3) CS 141.0 * tabellas da las modificaziuns a la fin dal relasch

1

130.110

b)

c)

d)

e)

f)

g)

h)

i)

dar il consentiment a la privaziun dal dretg da burgais svizzer (art. 42 LDB);

constatar il dretg da burgais (art. 43 LDB);

relaschar   persunas   or   dal   dretg   da   burgais   communal,   chantunal   ed eventualmain svizzer (art. 19 LDBchant ed art. 37 al. 2 LDB);

prender   posiziun   envers   l'autoritad   federala   en   cas   da   natiralisaziuns facilitadas e da renatiralisaziuns (art. 25 ed art. 29 LDB);

retschaiver ed elavurar incumbensas da l'autoritad federala da far retschertgas (art. 34 LDB);

elavurar las dumondas per incumbensa da l'autoritad federala;

procurar   la   permissiun   federala   da   natiralisaziun   en   cas   da   natiralisaziuns ordinarias da persunas estras (art. 13 al. 2 LDB);

relaschar disposiziuns da stritgada e decisiuns da betg entrar en chaussa.

Cumissiun speziala sin plaun communal

Art.  4 1 Sche la vischnanca burgaisa surdat incumbensas ad ina cumissiun speziala, sto quella sa cumponer d'almain trais commembras e commembers.

2 La cumissiun speziala po sa cumponer da represchentantas e represchentants da la vischnanca burgaisa sco er da la vischnanca politica.

2. Premissas da natiralisaziun

2.1. PERSUNAS ESTRAS

Art.  5 Premissas da domicil tar l'inclusiun d'uffants minorens 1 Uffants minorens che han cumplenì il 10. onn da vegliadetgna vegnan inclus en la natiralisaziun dals geniturs petents u dal genitur petent mo, sch'els han effectivamain abità dapi almain 2 onns en la vischnanca da natiralisaziun.

2 Uffants minorens ch'èn temporarmain absents pervia d'ina scolaziun pon vegnir inclus en la natiralisaziun sin dumonda dals geniturs petents u dal genitur petent.

Enconuschientschas da las relaziuns chantunalas e communalas

Art.  6 1 La petenta u il petent enconuscha las relaziuns chantunalas e communalas, cunzunt sch'ella u el:

a)

ha enconuschientschas da basa da las relaziuns geograficas, istoricas, politicas e socialas;

sa participescha a la vita sociala e culturala da la societad dal lieu; e tgira contacts cun persunas svizras.

b)

c)

2

Art.  7

Nunobservaziun da la segirezza publica e da l'urden public 1. princip

130.110

1 La petenta u il petent n'observa betg la segirezza publica e l'urden public en la dimensiun pretendida, sch'ella u el:

a)

cuntrafa   considerablamain   e   repetidamain   a   prescripziuns   legalas   ed   a disposiziuns uffizialas;

n'ademplescha aposta betg obligaziuns impurtantas da dretg public u privat; u approvescha u propaghescha publicamain e cumprovadamain crims u delicts cunter la pasch publica, genocids, crims cunter l'umanitad u crims da guerra.

b)

c)

Art.  8

2. reputaziun penala a) inscripziuns en VOSTRA

1 La   petenta   u   il   petent   n'ademplescha   betg   las   premissas   d'integraziun,   sch'ina inscripziun cun il suandant cuntegn è visibla per l'uffizi en il sistem d'infurmaziun davart il register penal VOSTRA:

a)

in chasti nuncundiziunà u in chasti da detenziun parzialmain cundiziunà per in crim u per in delict;

ina   mesira   staziunara   sco   persuna   creschida   u   in   plazzament   serrà   sco giuvenil;

in scumond d'activitad, in scumond da contact e d'areal u in'expulsiun;

in chasti pecuniar cundiziunà u parzialmain cundiziunà da passa 90 taxas per di,   in   chasti   da   detenziun   cundiziunà   da   passa   3   mais,   ina   detenziun cundiziunada u parzialmain cundiziunada da passa 3 mais u ina lavur d'utilitad publica   cundiziunada   u   parzialmain   cundiziunada   da   passa   360   uras   sco sancziun principala;

in chasti pecuniar cundiziunà u parzialmain cundiziunà da maximalmain 90 taxas per di, in chasti da detenziun cundiziunà da maximalmain 3 mais, ina detenziun cundiziunada u parzialmain cundiziunada da maximalmain 3 mais u ina   lavur   d'utilitad   publica   cundiziunada   u   parzialmain   cundiziunada   da maximalmain 360 uras sco sancziun principala, sche la persuna pertutgada n'è betg sa cumprovada durant il temp d'emprova.

b)

c)

d)

e)

2 Tar tut las autras inscripziuns visiblas en VOSTRA decida l'uffizi resguardond l'autezza da la sancziun, sche l'integraziun da la petenta u dal petent po tuttina vegnir giuditgada sco positiva. Quai premetta en mintga cas che la sancziun ordinada saja exequida u ch'il temp d'emprova saja scadì.

3 Per inscripziuns en registers penals esters valan ils alineas 1 e 2 confurm al senn.

Art.  9

b) sentenzias tras la procura per giuvenils pervia da crims e da delicts

1 Ina sentenzia tras la procura per giuvenils pervia d'in crim u d'in delict ad ina multa,   ad   ina   reprimanda   u   ad   ina   prestaziun   persunala   excluda   ina   integraziun positiva durant ils emprims 3 onns suenter la decisiun da l'emprima instanza.

3

130.110

2 Sentenzias   ad   auters   chastis   pon   vegnir   resguardadas   adequatamain   da   la vischnanca burgaisa en il rom da sia examinaziun da l'integraziun.

c) chastis pervia da surpassaments

Art.  10 1 Plirs chastis pronunziads durant ils ultims 5 onns pervia da surpassaments pon impedir mintgin per sasez ina integraziun positiva.

2 L'uffizi decida en chaussa sin basa da la grevezza e da la frequenza dals chastis.

d) proceduras penalas pendentas

Art.  11 1 En cas da proceduras penalas pendentas cunter ina petenta u in petent vegn sistida la procedura da natiralisaziun, fin che la dretgira penala ha terminà la procedura penala cun vigur legala.

Respect da las valurs da la constituziun federala

Art.  12 1 Sco   valurs   da   la   constituziun   federala   valan   en   spezial   ils   suandants   princips fundamentals, dretgs fundamentals ed obligaziuns:

a)

ils princips dal stadi da dretg sco er l'urden fundamental democratic liberal da la Svizra;

ils dretgs fundamentals sco l'egualitad dad um e dunna, il dretg da la vita e da la libertad persunala, la libertad da cretta e da conscienza sco er la libertad d'exprimer sia opiniun;

l'obligaziun   da   prestar   servetsch   militar   u   servetsch   da   cumpensaziun   e l'obligaziun dad ir a scola.

b)

c)

Cumprova linguistica

Art.  13 1 La   petenta   u   il   petent   sto   cumprovar   en   ina   lingua   chantunala   cumpetenzas linguisticas a bucca almain sin il nivel da referenza B1 ed en scrit almain sin il nivel da referenza A2 da la norma per linguas ch'è renconuschida en general en l'Europa.

2 La cumpetenza linguistica tenor l'alinea 1 vala sco cumprovada, sche la petenta u il petent:

a)

b)

discurra e scriva ina lingua chantunala sco lingua materna;

ha   frequentà   durant   almain   5   onns   la   scola   obligatorica   en   ina   lingua chantunala;

ha terminà ina scolaziun sin il stgalim secundar II u sin il stgalim terziar en ina lingua chantunala; u dispona   d'ina   cumprova   che   sa   basa   sin   in   test   da   lingua,   che   attesta   las cumpetenzas linguisticas tenor l'alinea 1 e che vegn acceptà dal secretariat da stadi per migraziun.

c)

d)

4

130.110

Participaziun a la vita economica u a l'acquist da furmaziun

Art.  14 1 La petenta u il petent sa participescha a la vita economica, sch'ella u el cuvra actualmain e proximamain ils custs da viver e las obligaziuns da mantegniment tras entradas, tras facultad u tras prestaziuns ch'ella u el ha il dretg da survegnir da terzas persunas.

2 La petenta u il petent sa participescha a l'acquist da furmaziun, sch'ella u el è – il mument da l'inoltraziun da la dumonda u da la natiralisaziun – en ina situaziun stabila da scolaziun u da furmaziun supplementara.

3 Ina   dependenza   actuala   dal   provediment   excluda   l'adempliment   dal   criteri d'integraziun. En cas da persunas minorennas che inoltreschan in'atgna dumonda da natiralisaziun, ma che n'han betg anc cumplenì il 16. onn da vegliadetgna, vegni sa basà sin la dependenza dal provediment dals geniturs u dal genitur, tar ils quals u il qual ellas abitan.

Relaziuns finanzialas regladas

Art.  15 1 La petenta u il petent na dispona en spezial betg da relaziuns finanzialas regladas, sche:

a)

b)

i existan debits sproporziunads en proporziun cun la capacitad economica;

ils extracts dal register da scussiun dals ultims 5 onns cuntegnan ina u pliras scussiuns avertas u in u plirs attests da perdita;

ils   extracts   dal   register   da   scussiun   dals   ultims   5   onns   cuntegnan   pliras scussiuns pajadas che ston a medem temp vegnir valitadas sco cuntravenziuns cunter l'urden giuridic (art. 7 al. 1 lit. a e b); u i existan avairs da taglia ed ina u pliras scussiuns èn vegnidas introducidas durant ils 2 ultims onns avant l'inoltraziun da la dumonda pervia da taglias taxadas.

c)

d)

2 Scussiuns   avertas,   cunter   las   qualas   igl   è   vegnì   fatg   opposiziun,   na   ston,   cun resalva d'ina nunincassabladad evidenta, betg vegnir resguardadas, sche la creditura u il creditur n'ha fatg – entaifer 1 onn dapi l'inoltraziun da l'opposiziun – naginas stentas per eliminar l'opposiziun.

3 En   cas   da   persunas   minorennas   che   inoltreschan   in'atgna   dumonda   da natiralisaziun, ma che n'han betg anc cumplenì il 16. onn da vegliadetgna, vegni sa basà sin las relaziuns finanzialas dals geniturs u dal genitur, tar ils quals u il qual ellas abitan.

Restituziun da daners da l'agid social

Art.  16 1 Persunas che han retratg cuminaivlamain prestaziuns da l'agid social durant la lètg u durant il partenadi registrà, èn responsablas solidaricamain per la restituziun en il senn da l'artitgel 5 alinea 2 litera c LDBchant.

5

130.110

Art.  17

Promoziun da l'integraziun da las commembras e dals commembers da la famiglia

1 La   petenta   u   il   petent   promova   l'integraziun   da   las   commembras   e   dals commembers da la famiglia tenor l'artitgel 6 alinea 1 litera e LDBchant, sch'ella u el sustegna quellas e quels:

a)

b)

c)

tar l'acquist da cumpetenzas linguisticas en ina lingua chantunala;

tar la participaziun a la vita economica u a l'acquist da furmaziun;

tar la participaziun a la vita sociala e culturala da la societad en Svizra, en il chantun Grischun u en la vischnanca da domicil; u tar   autras   activitads   che   servan   a   lur   integraziun   en   il   chantun   u   en   la vischnanca da domicil.

d)

2.2. PERSUNAS SVIZRAS

Reputaziun penala

Art.  18 1 Sche l'extract privat dal register penal svizzer cuntegna in'unica inscripziun, po la reputaziun penala tuttina vegnir considerada sco betg turblada gravantamain, sche:

a)

la persuna è vegnida sentenziada pervia d'in delict da traffic u perquai ch'ella ha commess per negligientscha in auter causal; e la   persuna   è   vegnida   sentenziada   ad   in   chasti   da   detenziun   da   main   che 3 emnas, ad in chasti pecuniar da main che 21 taxas per di u a lavur d'utilitad publica da main che 84 uras.

b)

2 Er en cas che la vischnanca burgaisa renda pli severas las premissas, na vegn la reputaziun   penala   da   persunas   grischunas   betg   giuditgada   sin   basa   dal   sistem d'infurmaziun davart il register penal VOSTRA.

3 Sentenzias tras la procura per giuvenils vegnan resguardadas durant 5 onns suenter la sentenzia en emprima instanza per giuditgar la reputaziun penala.

Observaziun da las obligaziuns finanzialas

Art.  19 1 La   petenta   u   il   petent   observa   las   obligaziuns   finanzialas,   sch'ils   extracts   dal register   da   scussiun   dals   ultims   5   onns   avant   l'inoltraziun   da   la   dumonda   na cuntegnan naginas scussiuns avertas u nagins attests da perdita.

2 Scussiuns   avertas,   cunter   las   qualas   igl   è   vegnì   fatg   opposiziun,   na   ston,   cun resalva d'ina nunincassabladad evidenta, betg vegnir resguardadas, sche la creditura u il creditur n'ha fatg – entaifer 1 onn dapi l'inoltraziun da l'opposiziun – naginas stentas per eliminar l'opposiziun.

3 Relaziuns finanzialas regladas èn exclusas en cas d'avairs da taglia, uscheditg ch'i n'existan naginas cunvegnas d'amortisaziun che vegnan observadas.

6

2.3. EXCEPZIUNS

130.110

Art.  20 Divergenza da las premissas da natiralisaziun materialas 1 Tar il giudicament da las singulas premissas da natiralisaziun materialas resguarda l'autoritad cumpetenta commensuradamain las abilitads e las relaziuns persunalas da la petenta u dal petent.

2 Ina divergenza da las premissas è pussaivla, sche la petenta u il petent na po betg ademplir las premissas u las po ademplir mo cun grondas difficultads pervia dals suandants fatgs:

a)

b)

c)

d)

in impediment corporal, spiertal u psichic;

ina greva malsogna u ina malsogna da lunga durada;

ina deblezza marcanta da leger, d'emprender u da scriver;

ina   dependenza   da   l'agid   social   en   consequenza   d'ina   emprima   furmaziun formala   en   Svizra,   sche   la   dependenza   da   l'agid   social   n'è   betg   vegnida chaschunada tras in cumportament persunal e sche la petenta u il petent ha cumplenì almain il 16. onn da vita;

autras   circumstanzas   persunalas   relevantas,   uschia   en   spezial   pervia   da povradad   malgrà   activitad   da   gudogn   u   pervia   da   l'adempliment d'incumbensas   d'assistenza,   sche   la   natiralisaziun   vegn   impedida   qua   tras inadequatamain ditg e sch'i resulta uschia ina direzza particulara.

e)

3. Procedura da natiralisaziun

Art.  21

Inoltraziun da la dumonda 1. agiuntas

1 A   la   dumonda   da   natiralisaziun   ston   vegnir   agiuntads   ils   documents,   las legitimaziuns e las attestaziuns ch'i dovra, e quai en la versiun pretendida tenor il formular uffizial.

2 Las agiuntas da la dumonda na dastgan per regla betg esser pli veglias che 2 mais.

2. persunas estras

Art.  22 1 Persunas estras ston duvrar per la dumonda da natiralisaziun il formular uffizial ed inoltrar quel a l'uffizi ensemen cun ils suandants documents:

a)

b)

permissiun da domicil;

attests da domicil per ils termins prescrits tras lescha (inclusiv il termin da 10 onns pretendì da la confederaziun);

document davart la naziunalitad;

attest da stadi civil davart las datas registradas davart il stadi civil;

cumprova   linguistica   tenor   il   motiv   d'adempliment   en   il   senn   da l'artitgel 13 alinea 2 literas a fin d;

curs da la vita u decleraziuns persunalas areguard l'urden giuridic ed ils debits;

c)

d)

e)

f)

7

130.110

g)

h)

i)

j)

k)

conferma   da   lavur   u   –   en   cas   d'ina   activitad   da   gudogn   independenta   – clusiuns dals quints dals ultims 2 onns;

extracts dals registers da scussiun da las vischnancas da domicil dals ultims 5 onns;

attestaziun davart ils facturs fiscals actuals e davart il pajament da las taglias taxadas;

infurmaziuns   uffizialas   davart   eventualas   retratgas   d'agid   social   da   las vischnancas da domicil dals ultims 10 onns;

cumprova d'avair la tgira genituriala, uschenavant che quella na vegn betg exequida cuminaivlamain da tuts dus geniturs.

Art.  23

3. persunas svizras a) senza dretg da burgais chantunal

1 Persunas svizras che n'han betg anc il dretg da burgais grischun, ston duvrar per la dumonda   da   natiralisaziun   il   formular   uffizial   ed   inoltrar   quel   a   la   vischnanca burgaisa ensemen cun ils suandants documents:

a)

b)

c)

d)

e)

attests da domicil per ils termins prescrits tras lescha;

attest da stadi civil davart las datas registradas davart il stadi civil;

extract privat dal register penal svizzer;

curs da la vita;

extracts dals registers da scussiun da las vischnancas da domicil dals ultims 5 onns;

attestaziun da las autoritads fiscalas davart il pajament da las taglias taxadas;

cumprova d'avair la tgira genituriala, uschenavant che quella na vegn betg exequida cuminaivlamain da tuts dus geniturs.

f)

g)

2 Sche   la   vischnanca   burgaisa   renda   pli   severas   las   premissas   da   natiralisaziuns ordinarias, designescha ella ils documents supplementars che ston vegnir agiuntads u inoltrads posteriuramain.

3 En cas da natiralisaziuns privilegiadas ston vegnir agiuntads ils documents che documenteschan il causal respectiv.

b) cun dretg da burgais chantunal

Art.  24 1 Persunas svizras che han gia il dretg da burgais grischun, ston inoltrar la dumonda a la vischnanca burgaisa en la furma pretendida.

2 Dal rest vegn applitgà l'artitgel 23.

Art.  25

Tractament da la dumonda 1. persunas estras a) entrada

1 L'uffizi entra sin la dumonda, sche:

a)

b)

ils termins da domicil vegnan cumprovads cun attests da domicil;

la reputaziun penala correspunda a las pretensiuns; e

8

130.110

l'integraziun linguistica po vegnir renconuschida.

c)

2 Sche   l'integraziun   linguistica   na   po   betg   vegnir   renconuschida,   decida   l'uffizi davart ina divergenza da quest criteri d'integraziun.

b) retschertgas tras la vischnanca burgaisa

Art.  26 1 L'organ   cumpetent   da   la   vischnanca   burgaisa   controllescha   las   premissas   da domicil effectivas sco er las premissas da natiralisaziun materialas che l'uffizi n'ha betg   anc   giuditgà.   Las   enconuschientschas   fatgas   en   quest   connex   vegnan menziunadas en il rapport da retschertga uffizial.

2 En il rom da las retschertgas èsi indispensabel da far in discurs da natiralisaziun cun la petenta u il petent; quest discurs sto vegnir protocollà. En cas motivads po l'uffizi liberar la vischnanca burgaisa da questa obligaziun.

3 La   vischnanca   burgaisa   è   libra   d'examinar   las   enconuschientschas   tenor l'artitgel 6 alinea 1 litera a en il rom d'in test en scrit. En mintga cas garantescha la vischnanca burgaisa che la petenta u il petent:

a)

po sa preparar per il test a bucca u en scrit a maun da meds auxiliars u da curs cunvegnents; e po reussir in examen cun las cumpetenzas linguisticas a bucca u eventualmain en scrit ch'èn necessarias per la natiralisaziun.

b)

Art.  27 c) refusa da la garanzia dal dretg da burgais communal 1 Sche l'organ da la vischnanca burgaisa ch'è incumbensà cun las retschertgas vegn a la   conclusiun   che   las   premissas   da   natiralisaziun   na   sajan   betg   ademplidas, communitgescha   el   quai   a   la   petenta   u   al   petent   cun   inditgar   ils   motivs,   ed orientescha l'uffizi en chaussa.

2 Sche la petenta u il petent na retira betg sia dumonda, sto l'organ cumpetent da la vischnanca burgaisa decider davart la refusa da la garanzia.

3 La vischnanca burgaisa communitgescha a l'uffizi decisiuns da stritgada legalmain valaivlas en consequenza d'ina retratga da la dumonda u d'ina midada da domicil, cun restituir las actas.

d) ulteriuras retschertgas e procuraziun da la permissiun federala

Art.  28 1 Suenter che la vischnanca burgaisa ha tramess la garanzia dal dretg da burgais communal cun las actas, fa l'uffizi – en cas da basegn – scleriments supplementars, procura   per   la   permissiun   da   natiralisaziun   da   la   confederaziun   e   prepara   la disposiziun per mauns da la regenza u dal departament.

2 La garanzia da la vischnanca burgaisa scroda, sche la procedura vegn stritgada u sch'il dretg da burgais chantunal vegn refusà suenter questa garanzia.

9

130.110

2. persunas svizras

Art.  29 1 La   vischnanca   burgaisa   examinescha   las   premissas   da   natiralisaziun;   en   quest connex po ella desister da manar in discurs da natiralisaziun cun la petenta u il petent.

2 En cas da persunas che n'han betg anc il dretg da burgais chantunal, trametta la vischnanca burgaisa la dumonda a l'uffizi ensemen cun las actas. En cas da basegn fa l'uffizi ulteriurs scleriments e prepara la disposiziun per mauns da la regenza u dal departament.

3 Dal rest valan l'artitgel 27 alineas 1 e 2 sco er l'artitgel 28 confurm al senn.

Art.  30

Princips generals 1. obligaziun da cooperaziun e d'annunzia

1 Las petentas ed ils petents èn obligads da cooperar a la constataziun dals fatgs ch'èn   decisivs   per   la   procedura.   En   quest   connex   ston   ellas   ed   els   cunzunt   far indicaziuns cumplettas e correctas.

2 Ellas ed els ston annunziar immediatamain midadas posteriuras a l'uffizi u a la vischnanca burgaisa, sche quellas:

a)

b)

pertutgan lur stadi civil u lur stadi da famiglia, il num ed il domicil; u pon avair consequenzas per il resultat da la dumonda (per exempel midada u perdita   da   la   plazza   da   lavur,   pegiurament   da   la   situaziun   finanziala, delinquenza a l'exteriur).

2. protecziun da la sfera privata

Art.  31 1 Las autoritads chantunalas e communalas sco er las persunas cun dretg da votar da la radunanza da burgais ston observar la sfera privata da la petenta u dal petent.

2 A las votantas ed als votants dastgan vegnir communitgadas las suandantas datas davart la petenta u il petent sco er davart las persunas ch'èn inclusas en la dumonda da natiralisaziun:

a)

b)

c)

d)

e)

f)

prenum e num sco er data e lieu da naschientscha;

naziunalitad;

adressa da domicil;

durada dal domicil en Svizra, en il chantun ed en la vischnanca;

carriera da scola e carriera professiunala sco er stadi da famiglia;

constataziun   e   motivaziun   da   la   qualificaziun   u   da   la   mancanza   da qualificaziun.

3 Datas da persunas spezialmain sensiblas sco er infurmaziuns detagliadas davart las relaziuns da viver na dastgan betg vegnir communitgadas a las persunas cun dretg da votar da la radunanza da burgais.

10

130.110

3. obligaziun d'annunzia da l'uffizi

Art.  32 1 Las   natiralisaziuns,   las   natiralisaziuns   facilitadas,   las   renatiralisaziuns,   las annullaziuns da natiralisaziuns, las relaschadas or dal dretg da burgais communal, chantunal ed eventualmain svizzer sco er las disposiziuns da stritgada ch'èn vegnidas concludidas, vegnan communitgadas da l'uffizi a quellas autoritads ed a quels uffizis che dovran questa communicaziun per ademplir lur incumbensas.

2 La   vischnanca   burgaisa   communitgescha   a   l'uffizi   da   stadi   civil   cumpetent   la natiralisaziun   legalmain   valaivla   da   persunas   che   han   gia   il   dretg   da   burgais chantunal.

4. tegnair en salv las actas

Art.  33 1 La vischnanca burgaisa, da la quala è vegnì acquistà il dretg da burgais, tegna en salv las actas da natiralisaziun da persunas svizras; l'uffizi tegna en salv las actas da natiralisaziun da persunas estras.

2 Actas da natiralisaziun ston vegnir tegnidas en salv durant almain 30 onns.

3 Las actas originalas pon vegnir destruidas suenter 10 onns, sch'ellas èn vegnidas segiradas tras microfilms u en moda electronica.

4. Relaschada or dal dretg da burgais

Dumonda

Art.  34 1 La dumonda da vegnir relaschà or dal dretg da burgais communal, chantunal ed eventualmain svizzer sto vegnir inoltrada a l'uffizi cun ils suandants documents:

a)

documents dal stadi civil:

1.

2.

persunas nubilas senza descendentas e descendents: attest da stadi civil;

persunas   maridadas,   vaivas,   divorziadas   sco   er   persunas   nubilas   cun descendentas e descendents: certificat davart il stadi da famiglia registrà u certificat da famiglia;

persunas che vivan en in partenadi registrà: attest da partenadi;

3.

cumprova d'avair la tgira genituriala, uschenavant che quella na vegn betg exequida communablamain dad omadus geniturs;

attestaziun   dal   possess   u   da   la   garanzia   dal   dretg   da   burgais   d'ina   autra vischnanca, d'in auter chantun u d'in auter stadi.

b)

c)

2 Per ina relaschada or dal dretg da burgais svizzer dovri ultra da quai in attest da domicil a l'exteriur.

3 Ils documents na dastgan per regla betg esser pli vegls che 2 mais.

Consequenzas giuridicas

Art.  35 1 Tgi che vegn relaschà or dal dretg da burgais chantunal, perda ils dretgs da burgais communals grischuns.

11

130.110

2 Tgi che vegn relaschà or dal dretg da burgais svizzer, perda il dretg da burgais chantunal ed ils dretgs da burgais communals grischuns.

3 La perdita dal dretg da burgais svizzer, chantunal e communal grischun entra en vigur cun la consegna dal document da relaschada.

Tegnair en salv las actas

Art.  36 1 L'uffizi tegna en salv las actas da relaschada durant 30 onns.

2 Las actas originalas pon vegnir destruidas suenter 10 onns, sch'ellas èn vegnidas segiradas tras microfilms u en moda electronica.

5. Taxas

Procedura da natiralisaziun da persunas estras

Art.  37 1 Per decisiuns en la procedura da natiralisaziun da persunas estras incassescha il chantun – tut tenor la lavur impundida – las suandantas taxas:

a)

b)

c)

persuna singula creschida: fr. 100.– fin 1300.– conjugals e pèrs che vivan en in partenadi registrà: fr. 150.– fin 1600.– conjugals e pèrs che vivan en in partenadi registrà cun uffants: fr. 150.– fin 1800.– genitur cun uffants: fr. 100.– fin 1500.– persuna singula minorenna: fr. 100.– fin 1100.–

d)

e)

Procedura da natiralisaziun da persunas svizras

Art.  38 1 Per decisiuns en la procedura da natiralisaziun da persunas svizras incassescha il chantun – tut tenor la lavur impundida – las suandantas taxas:

a)

b)

c)

persuna singula creschida: fr. 100.– fin 400.– conjugals e pèrs che vivan en in partenadi registrà: fr. 150.– fin 600.– conjugals e pèrs che vivan en in partenadi registrà cun uffants: fr. 150.– fin 700.– genitur cun uffants: fr. 100.– fin 500.– persuna singula minorenna: fr. 100.– fin 300.–

d)

e)

Relaschada or dal dretg da burgais

Art.  39 1 Per la decisiun davart la relaschada or dal dretg da burgais communal, chantunal ed eventualmain svizzer incassescha il chantun – tut tenor la lavur impundida – ina taxa da 100 francs fin 500 francs.

Augment da las taxas

Art.  40 1 La taxa po vegnir augmentada fin al dubel, sche la lavur per tractar la dumonda sa chatta sur la media.

12

130.110

Ulteriurs acts

Art.  41 1 Acts da las autoritads chantunalas che n'èn betg previs en la tariffa da taxas ston vegnir indemnisads confurm al senn tenor il temp impundì. La lavur vegn messa a quint cun 100 francs per ura.

Termin da pajament

Art.  42 1 La taxa è da pajar:

a)

b)

2 Il termin da pajament importa 30 dis a partir da la facturaziun.

cur ch'ella vegn communitgada a la persuna che sto pajar la taxa;

en cas d'ina contestaziun: cur che la decisiun da recurs entra en vigur.

Surannaziun

Art.  43 1 La pretensiun da las taxas surannescha 10 onns suenter la scadenza dal termin da pajament.

2 La   surannaziun   vegn   interrutta   tras   mintga   act   administrativ,   cun   il   qual   la pretensiun da las taxas vegn fatga valair tar la persuna che sto pajar las taxas.

13

130.110

Tabella da las modificaziuns - tenor conclus

Conclus 12-12-2017

Entrada en vigur 01-01-2018

Element relasch

Modificaziun emprima versiun

Publicaziun en la CUL 2017-046

14

130.110

Tabella da las modificaziuns - tenor element

Element relasch

Conclus 12-12-2017

Entrada en vigur 01-01-2018

Modificaziun emprima versiun

Publicaziun en la CUL 2017-046

15